El grup de Recerca Translacional en Oncologia Hepàtica de l'IDIBAPS participa en un projecte europeu per identificar els mecanismes moleculars que tenen un impacte directe en el desenvolupament del carcinoma heaptocel•lular (HCC).
El projecte HEP-CAR avaluarà el paper d'aquests mecanismes en les diferents malalties del fetge que condueixen a un HCC –la infecció pels virus de l'hepatits B i C, el sobrepès o l'alcohol.
Aquesta iniciativa de recerca, coordinada des de la Universitat de Freiburg i en la que hi intervenen un total de deu centres acadèmics europeus, forma part del programa marc de recerca i innovació europeu Horizon 2020 i té una dotació de 5,7 milions d'euros, dels quals 1M correspon a l'IDIBAPS.
El Projecte m-RESIST (Mobile Therapeutic Attention for Pacients with Treatment Resistant Ezquizofrenia), és un projecte europeu que té per objectiu desenvolupar un programa terapèutic que, amb el suport de dispositius mòbils, involucri activament als pacients amb esquizofrènia resistent al tractament i als seus cuidadors, per tal que siguin capaços d'autogestionar millor la seva malaltia.
Aquest està coordinat per la Fundació TicSalut i finançat en el marc del programa de Recerca i Innovació de la Unió Europea, Horizon 2020, amb un pressupost de 4M€.
També hi participa l'Hospital de Sant Pau, entre altres instituts de recerca, centres hospitalaris, universitats i empreses d'un total de 7 països europeus.
El projecte SCOW, coordinat per l'Agència d'Ecologia Urbana de Barcelona i finançat pel programa ENPI CBC MED, ha desenvolupat models de recollida i reciclatge de residus orgànics d'alta qualitat a baix cost i amb una tecnologia senzilla en territoris turístics amb activitat agrícola.
El projecte vol demostrar la viabilitat de sistemes integrats de gestió de bioresidus tancant el cicle de la matèria orgànica en proximitat, mitjançant el seu tractament en plantes de compostatge de petita escala descentralitzades situades a prop de les zones de producció i d'aplicació del compost.
El 4D Health s'ubica a les instal·lacions de l'antic Hospital d'Igualada i és un centre pioner a tot l'Estat espanyol i el sud d'Europa amb voluntat de projecció a nivell internacional finançat pels fons de cooperació interregional Urbact.
Permet augmentar la seguretat dels pacients i prevenir els errors en salut a través de l'entrenament dels professionals en situacions gairebé reals, però sense risc per a les persones.
A més de la formació, l'equipament també ofereix una àmplia gamma de serveis per a les empreses, que poden analitzar els seus productes i avaluar-ne la presència al mercat.
A més, vinculat a aquest centre, la ciutat d'Igualada encapçala el projecte europeu URBACT 4D Cities.
Aquest projecte, finançat per Horizon 2020, ofereix serveis d'avaluació, tutories i coaching a les PIME amb l'objectiu d'incrementar i accelerar els beneficis econòmics de la innovació.
Com a coordinador del centre Europe Entreprise Netowrk (EEN) a Catalunya, ACCIÓ ofereix una àmplia gamma de serveis d'innovació a les Pime dirigits a dos grups específics d'empreses: els beneficiaris de l'instrument de les Pime; i Pimes amb activitats d'innovació importants i un alt potencial d'internacionalització.
Llet Nostra participa en el projecte europeu Bioboard que investiga com fer servir la proteïna del sèrum de llet, un residu de la indústria agroalimentària, per fabricar un revestiment aïllant a l'interior dels envasos de bric.
El resultat serà un envàs més respectuós amb el medi ambient del que es fa servir actualment.
Amb l'objectiu de promoure la seguretat del pacient i la qualitat de la salut a Europa, la Comissió Europea va organitzar una reunió a Roma els dies 2 i 3 de desembre de 2014 amb l'assistència d'experts en salut, investigadors, polítics i periodistes d'àmbit internacional, que van debatre des de diferents punts de vista, com promoure la qualitat de l'assistència mèdica a través dels sistemes de salut i com millorar la seguretat en l'àmbit hospitalari.
Jaume Marrugat, investigador del grup de recerca en epidemiologia i genètica cardiovascular de l'IMIM (Institut Hospital del Mar d'Investigacions Mèdiques), i projecte que forma part del Programa de Salut, va ser l'únic projecte espanyol escollit, i un dels 8 seleccionats.
La Universitat Autònoma de Barcelona (UAB) ha estat escollida per la CE com a soci preferent en el projecte EGERA (Effective Gender Equality in Research and Academia), que estudia la igualtat de gènere en la recerca i l'acadèmia per tal de promoure la igualtat de condicions al món acadèmic.
Durant els dies 18 i 20 de gener es durà a terme al Campus de Bellaterra una trobada amb les universitats dels vuit països participants (França, Espanya, Alemanya, Portugal, Bèlgica, Holanda, Txèquia i Turquia) per discutir la futura "Carta sobre biaixos de gènere en governança i avaluació".
EGERA està finançat pel 7è Programa Marc de Recerca Europeu i té previst finalitzar el 2017.
El projecte RRI Tools, liderat per l'Obra Social "la Caixa", té com a objectiu desenvolupar un conjunt innovador i creatiu d'eines, tals com recursos electrònics, destinat a la sensibilització, formació, difusió i aplicació de la Recerca i Innovació Responsable (RRI) a Europa.
Se centra especialment en alinear els resultats de la recerca i la innovació amb els valors, les necessitats i les expectatives de la societat a fi de tenir un impacte significatiu en la futura governança de la R+I. La seva implementació a 29 països, 25 dels quals membres de la UE, es duu a terme a través de 19 centres d'activitat (RRI Hubs).
El projecte, cofinançat pel 7è Programa Marc, va iniciar-se el 2014 i amb una durada de tres anys ja compta amb 26 socis.
El projecte MED WIDER vol millorar la gestió i l'intercanvi de coneixements en matèria d'innovació, de nous mercats d'oportunitats i nous productes de Pime en tota la cadena de subministrament per a habitatges ecològics i intel·ligents per a la vida independent de la gent gran.
El projecte s'emmarca en els fons INTERREG IV B MED i hi participen 7 regions industrials, entre les quals hi ha Catalunya, amb la participació d'Acció com a soci.
El projecte Biophotonics+, finançat pel 7 è Programa Marc de Recerca té l'objectiu de consolidar les activitats de finançament vinculades als mètodes de biofotònica i les aplicacions que se'n deriven que poden portar al a creació de productes enfocats al mercat en el curt termini, així com al desenvolupament, perfeccionament o combinació de la tecnologia existent en l'etapa precomercial per a adaptar-la a la seva comercialització.
Acció participa com a soci en aquest projecte.
CATCIM, finançat pel programa CIP i posteriorment pel COSME, ofereix serveis d'informació amb valor afegit, i de suport altament especialitzat per augmentar la competitivitat dels clients en xarxa i aconseguir un impacte positiu en l'economia regional.
Aqeusts serveis se centren en la innovació i la transferència tecnològica, la internacionalització i l'accés als mercats, la legislació i les normes, els programes de finançament de la UE, l'accés al finançament, la gestió empresarial, les qüestions relacionades amb l'eficiència mediambiental i energètica i de cooperación de clústers.
MANUNET I i II, finançat pel 6 è i el 7è Prgrama Marc de Recerca reuneix a organismes regionals i nacionals que utilitzen els seus propis programes de finançament per finançar projectes d'investigació de fabricació i desenvolupament per empreses a Pimes, centres de recerca i universitats.